CELEX: 62022CN0088
Language: el
Date: 2022-02-08 00:00:00
Title: Υπόθεση C-88/22 P: Αναίρεση που άσκησε στις 8 Φεβρουαρίου 2022 ο QB κατά της αποφάσεως που εξέδωσε το Γενικό Δικαστήριο (τέταρτο τμήμα) στις 8 Δεκεμβρίου 2021 στην υπόθεση T-71/21, QB κατά Επιτροπής

23.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/13
            
         
      Αναίρεση που άσκησε στις 8 Φεβρουαρίου 2022 ο QB κατά της αποφάσεως που εξέδωσε το Γενικό Δικαστήριο (τέταρτο τμήμα) στις 8 Δεκεμβρίου 2021 στην υπόθεση T-71/21, QB κατά Επιτροπής
      (Υπόθεση C-88/22 P)
      (2022/C 207/18)
      Γλώσσα διαδικασίας: η αγγλική
      
         Διάδικοι
      
      
         Αναιρεσείων: QB (εκπρόσωπος: R. Wardyn, radca prawny)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να εξαφανίσει την αναιρεσιβαλλόμενη απόφαση στο σύνολό της·
                  και, συνακόλουθα,
                  
                              —
                           
                           
                              να ακυρώσει τις αποφάσεις της Ευρωπαϊκής Επιτροπής της 6ης Απριλίου 2020 και της 3ης Νοεμβρίου 2020,
                              άλλως,
                           
                        
                              —
                           
                           
                              να αναπέμψει την υπόθεση στο Γενικό Δικαστήριο προς εκδίκαση, και
                           
                        
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδά της καθώς και στα έξοδα του αναιρεσείοντος αμφοτέρων των βαθμών δικαιοδοσίας.
               
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεώς του αναιρέσεως, ο αναιρεσείων προβάλλει έναν λόγο ο οποίος στηρίζεται σε παράβαση του άρθρου 4, παράγραφος 1, του παραρτήματος VII του Κανονισμού Yπηρεσιακής Kατάστασης των υπαλλήλων της Ευρωπαϊκής Ένωσης και υποστηρίζει ότι το Γενικό Δικαστήριο:
      
                  —
               
               
                  υπέπεσε σε σφάλμα κατά τον προσδιορισμό της κύριας επαγγελματικής δραστηριότητας του αναιρεσείοντος καθόσον δεν έλαβε υπόψη τις υπηρεσίες που ο αναιρεσείων παρέσχε στο Πολωνικό κράτος ούτε την ιδιότητά του ως δικαστή·
               
            
                  —
               
               
                  υπέπεσε σε σφάλμα κατά τον ορισμό των προϋποθέσεων σχετικά με «την παροχή υπηρεσιών σε άλλο κράτος»·
               
            
                  —
               
               
                  αγνόησε και δεν έλαβε υπόψη τις υπηρεσίες του αναιρεσείοντος στο πολωνικό κράτος ούτε την ιδιότητά του ως δικαστή κατά την εξέταση της εξαίρεσης που αφορά την «παροχή υπηρεσιών σε άλλο κράτος».